b'\n_START_ARTICLE_\nMa\xc5\xbeasis purplelis\n_START_SECTION_\nPaplitimas\n_START_PARAGRAPH_\nMa\xc5\xbeieji purpleliai pla\xc4\x8diai paplit\xc4\x99 Afrikoje, Artimuosiuose Rytuose, Pakistane, Afganistane, Vidurin\xc4\x97je Azijoje, Indijoje ir Kinijoje, sutinkami Turkijoje, Balkanuose. XIX a., pab. \xc4\xafveisti Vakar\xc5\xb3 Australijoje. Populiacija gana gausi, nors \xc5\xa0iaur\xc4\x97s Afrikoje j\xc5\xb3 vietomis suma\xc5\xbe\xc4\x97j\xc4\x99.\n_START_SECTION_\nI\xc5\xa1vaizda\n_START_PARAGRAPH_\nK\xc5\xabnas 25\xe2\x80\x9327\xc2\xa0cm ilgio, i\xc5\xa1skleist\xc5\xb3 sparn\xc5\xb3 plotis 40\xe2\x80\x9345\xc2\xa0cm, sveria 80\xe2\x80\x93120 g. Galva ir kaklas violetinio atspalvio, snapas gana ilgas, juodas, akys tamsiai rudos, apjuostos rausvai pilka oda. Kaklo \xc5\xa1onuose yra juod\xc5\xb3 ir rud\xc5\xb3 ta\xc5\xa1keli\xc5\xb3 \xc5\xbeiedas. Vir\xc5\xa1utin\xc4\x97 k\xc5\xabno dalis b\xc5\xabdingai rudo, rusvo, sm\xc4\x97linio atspalvio, apatin\xc4\x97\xc2\xa0\xe2\x80\x93 balto, kreminio atspalvio. Dalis plasnojam\xc5\xb3j\xc5\xb3 plunksn\xc5\xb3 tamsios, kitos\xc2\xa0\xe2\x80\x93 melsvai pilkos, gerai matosi pauk\xc5\xa1\xc4\x8diui skrendant. Uodegos plunksnos tamsios, j\xc5\xb3 galiukai balti. Patino plunksnos ry\xc5\xa1kesn\xc4\x97s, nei patel\xc4\x97s, jis stambesnis.'